
Uc  haemorrhoidum  natura  variis  temporibus  vario 
modo  est  disputatum : alii  enim,  nil  nisi  hacmorrhagias 
esse,  alii,  certae  liominis  aetati  non  minus  esse  neces- 

I 

sarias,  quam  menstruationem  leminis,  contenderunt.  Inde 
(actum  est,  ut  illi  haemorrhoides  omni  modo  supprime- 
rent, hi  contra  et  medicamentis  et  victu  consentaneo  pro- 
vocare studerent;  his  adnumerandus  est  Stalil,  qui 
morbi  fontem  ex  systemate  A enae  Portarum  affecto  de- 
duxit: ejus  asseclae  hac  in  sententia  non  acquiescentes 
omnes  excesserunt  terminos,  quippe  qui  cunctos  mor- 
bos inde  derivarent  et  thesin,  venam  portarum,  venam 
esse  malorum,  proponerent.  Sed  his  quoque  prover- 
bium illud,  quod  aetatem  tulit,  medium  tenuisse 
beati,  valet,  nam  haemorrhoides  neque  simplicibus  ad- 
numerandae  sunt  liaemorrhagiis,  neque  affectionibus  il- 
lis, quae  a pathologis  neutrae  dicuntur.  Omnia  sym- 
ptomata infra  commemoranda  et  uberius  tractanda,  prae 
omnibus  regio  lienalis  vel  hepatica  tumefacta,  pressa, 
oppleta,  tum  A ena  Portarum  dilatata  et,  quod  parietum 
indolem  attinet,  mutata,  porro  tunica  intestini  recti  re- 
laxata, denique,  quod  omnium  est  gravissimuiW',  sanguis, 
vasis  hacmorrhoidalibus  effusus,  degeneratus  et  colore 
maxime  opaco  tinctus,  haemorrhoides  re  vera  morbum 

i‘K*e  probant.  Sed  priusquam  ad  morbum  ipsum  de- 
scribendum transeam,  nonnulla  de  anatomica  structura 
partium  haemorrhoidibus  maxime  affectarum  adjiciam. 
In  intestino  recto  adhuc  tres  illi  musculorum  fasciculi, 
qui  jam  a cocco  incipiunt,  possunt  animadverti,  sed 
multo  sunt  fortiores  facti  et  fere  totum  amplectuntur 
rectum.  Quod  fibras  musculares  attinet  transversas, 
magis  magisque  unum  in*  locum  congregantur  et  tali 
modo  sphincter  ani  formatur.  Tunica  mucosa  intestini 
recti  multis  glandulis  mucosis  est  obsita,  ejusque 
ostium  adipe  satis  largo  circumdatum.  J)e  vasorum  san- 
guiferorum  decursu  haec  adnotauda  sunt:  Arteria  hae- 
morrhoidalis  interna,  quae  ortum  ducit  ex  arteria  me- 
senterica infpriori,  sanguinem  ad  superiorem  recti  par- 
tem mittit.  Arteria  hacmorrhoidalis  media,  modo  ex 
A.  pudenda  interna,  modo  ex  A.  ischiadica  'oriens,  mu- 
sculis recti  inferioribus,  nec  non  vesiculis  seminalibus 
et  prostatae,  in  feminis  vaginae  quoque,  sanguinem  sup- 
peditat. Arteria  hacmorrhoidalis  inferior,  s.  externa, 
oritur  ex  A/  pudenda  communi  et  sanguinem  ad  levato- 
rem ani,  sphincterem  et  adipem  circumjectum  delegat. 
Venae,  quae  ex  inferiori  recti  parte  sanguinem  redu- 
cunt, plexum  venosum  haemorrhoidalem  formant  et  in 
venam  hypogastricam  effunduntur;  venae  superioris  recti 
V.  haemorrhoidalem  internam  componunt,  quae  cum 
colica  sinistra  conjuncta  ad  V.  mesentericam  decurrit, 
quae  quidem  cum  V.  lienali  truncum  Venae  Portarum 
efficit.  Praeterea  Schlcmm  demonstravit,  V.  mesen- 
tericam minorem  cum  V.  cava  inferiore  vasis  prope 
anum  jacentibus  cohaerere.  HaeC  sunt  extrema  linca- 
menta  provinciae  haemorrhoidibus  maxime  affectae. 


9 


Nunc  ii  commemorandi  sunt  libri,  quibus  ad  con- 
scribendum hoc  opusculum  usus  sum: 

Wenc.  Trnka  de  Krz  o w i t z j historia  liaemor- 
rhoidum,  omnis  aevi  observationes  medicas  conti- 
nens; opus  posthumum  cd.  Frid.  de  Schraud. 
Vindob.  1794 — 1795. 

CtU.  Mart.  W.  L.  Rau,  iib.  die  Erkenntn, u.  Ileil. 
der  gcs.  Hacmorrhoidalkrankheiten.  Giessen  1821. 

Montegre,  iiber  die  Erkenntnifs  u.  d.  Behandlung 
der  Ilaemorrhoiden.  Aus  dem  Franz.  von  F.  J. 
W ittmann,  Leipzig  1S33. 

J.  L.  S c hio  c n 1 e i n , Pathologie  u.  Therapie.  1837. 

SYMPTOMATOLOGIA. 

hei  e semper  haemorrhoides  prodromi,  motus  s. 
molimina  haemorrhoidalia  dicti,  hanc  speciem 
prae  se  ferentes,  antecedunt’  Aegrotus  frigus  et  pon- 
dus quoddam  in  extremitatibus  gravissimum,  vertiginem, 
capitis  dolorem,  pruritum  et  glandis  penis  et  perinaei, 
dolores  ani  tum  prementes  tum  trahentes,  sedibus  ad- 
modum auctos,  accusat.  Repente  dolores  pungentes  ab- 
domen perstringunt.  Plerumque  alvus  est  obstipata, 
excrementa  durissima,  eorumque  ejectio  difficillima, 
urina  colore  satis  rubro  tincta.  Omnia  probant,  san- 
guinem vi  vehementiore  ad  organa,  quae  pelvis  conti- 
uet,  congeri.  Quae  haec  symptomata  sequuntur,  ma- 
xime inter  se  differunt,  nam  modo  nullus  ex  intestino 
recto  mittitur  sanguis,  modo  a tunica  mucosa  recti  et 
vaginae  muci  copia  solito  major  secernitur,  unde  nomi- 
nantur haemorrhoides  mucosae  s.  albae,  modo 
vr  venae  ad  anum  sitae  intumescunt,  vel  sanguis  in 


adjacentem  telam  cellulosam  effunditur;  imle  Rumores 
caerulei , magnitudine  valde  discrepantes , hae  in  or* 
rhoides  cocca  e appellati,  oriuntur.  Sed  utpluri- 
mum  sanguis  ex  ano  effinditur,  unde  haemorrhoides 
cruentae  dicuntur.  Talem  tluxum  re  vera  subsecutu- 
rum, horrores  saepius  repetiti,  pruritus  in  perinaeo,  do- 
lores prementes  in  regione  lumbali,  tenesmus  et  calor 
% 

ani  valde  auctus,  satis  probant.  Quod  locum  attinet, 
sanguis  vel  ex  ani  exteriore  parte,  ita  ut  locus  hunc  li- 
quorem secernens  perspicuus  fiat,  mittitur,  vel  ex  inte- 
riore recti  parte,  supra  sphincterem  posita,  quam  ob  rem 
sanguis  tali  in  casu  tenesmum  movet,  vel  simul  cum  fae- 
cibus, vel  merus  excernitur.  Sedes  ipsae  vulgo  magnos 
efficiunt  dolores,  partim  propter  auctam  recti  irritabili- 
tatem, partim  propter  excrementorum  duritiem,  modum 
longe  excedentem.  Sanguis  cx  ano  missus  singularem 
praebet  odorem,  modo  ruber  et  liquidus,  modo  coagula- 
tus ct  colorem  ostendens  opacum,  modo  inuco  commix- 
tus, tenax  est  et  viscidus.  Eo  ipso  temporis  momento, 
quo  sanguis  est  effusus,  molimina  haemorrhoidalia  eva- 
nescunt ct  aegrotus  mirifice  ab  omnibus  molestiis  prae- 
gressis fere  extemplo  est  liberatus.  Quod  ad  quantita- 
tem sanguinis  pertinet,  varii  casus  inter  se  variant.  Ilie 
tantummodo  nonnullae  sanguinis  guttae,  vel  striae  san- 
guineae, vel  mucus  sanguineus  simul  cum  sedibus  ex- 
cernuntur, illic  sanguinis  quantitas,  vel  per  se,  vel,  quod 
per  longius  temporis  spatium  durabat  fluxus,  nimis  ma- 
gna est.  Hominibus,  qui  haemorrhoides  per  heredita- 
tem a parentibus  acceperunt,  deinde  iis,  qui  inter  san- 
guinis fluxum  corpus  calefaciunt  ct  refrigerant,  qui  ve- 
hementibus corripiuntur  animi  affectibus,  qui  potibus 

calorem  nimis  augentibus,  cibis  et  medicamentis  iiritan- 
libuS  Ut ulrtur;  facillime  accidit,  ut  sanguinis  effusi  quan- 
titas modum  longe  superet4,  quae  quidem  haemorrhagiae 
partitfi  propter  pertinaciam,  parfim  propter  vehementiam, 
partiin , qtmd  saepius  repetuntur,  noxiae  evadere  pos- 
sunt. «Sanguinis  ’ fluxus  si  per  se  nimis  est  magnus  et 
haenurrrhagiam  imitatur.  facillime  fit,  ut  aegroti  pereant : 
nani  valetudo  magis  magisque  labefactatur,  facies  pallido, 
Immo  lurido  tingitur  colore,  digestio 'turbatur  et  debili- 
tatur, et  tandem  tkles  aegroti  in  icterum,  hydropem,  fe- 
brem hecticam  incidunt . Ex  contrario,  si  sanguis  par- 
cius mittitur,  vel  si  ejus  fluxus  in  hominibus  majori  sau- 


guiiris  jacturae  assuefactis  subito  impeditur,  tantum  abest» 
ut  molimina  haemorrhoidalia  evanescant,  ut  aucta  perdu- 


rent. Interdum  fluxus  haemorrlioidalis  semel  tantum  per 
totam  vitam  existit  et  nunquam  redit;  alibi  saepius  cum 
redire  et  ad  senectutem  usque  durare  videmus  $ quo  qui- 
dem tempore  plerumque  evanescit  , vulgo  sine  ullo  in- 
commodo, sed  interdum  brevi  post  tales  senes  apoplc-i 
xia,  vomitu  cruento,  arthritide  aliisque  morbis,  facillime 
inde  provenientibus,  afficiuntur.  Rarissime  fluxus  liae- 
morrhoidalis  typum  quondam  servat;  nihilominus  exem- 
pla exstant,  quae  ostendunt,  hunc  fluxum  normam  esse 
Sectttum  menstruationis.  Vulgo  semel  vel  bis  per  annum, 
maxime  tempore  verno  et  autumnali,  haemorrhoides  re- 
deunt. 


Et  jam  supra  adnotatum  est,  haemorrhoides 
coecac  eae  nominantur  venarum  varices,  quae  sanguine 
nimis  ad  anUn»  congesto  oriuntur ; sed  non  idem  sem- 
per  ex  aucto  sanguinis  impetu  provenire,  jam  supra  est 
commeilioratum : passim  sanguis  in  telam  cellulosam  cf- 

funditur  circumjectam.  In  universum  haemorrhoides 
coecae  saepius  occurrunt  fluentibus,  modo  harum  vices 
suscipiunt,  modo  inter  se  alternant,  modo  fluentium  sunt 
comites;  semper  hic  quoque  vulgares  antecedunt  motus 
hacmorrhoidales.  Varices  istae  vel  in  exteriore  ani  parte 
inveniuntur,  ita  ut  perspicuae  fiant,  vel  superiorem  te- 
nent locum  et  hac  ex  causa  oculos  latent.  Sensus  qui- 
dam, corporum  alienorum  instar  in  intestino  recto , do- 
lores quasi  urentes,  preeeipue  sedibus  provocati,  hocce 
haemorrlioidum  genus  adesse,  produnt.  Interdum  etiam 
varices  superiores  perspicuae  redduntur,  si  sedibus  pro- 
truduntur; primum  simillimae  sunt  acuum  capitulis,  ru- 
bri vel  coerulei  coloris,  quarum  copia  sensim  aucta  to- 
tum ani  circuitum  circumdat.  Alibi  illae  varices  hae- 
morrhoidales  cerasi,  immo  pomi  magnitudinem  assequun- 
tur. Haemorrhoides  coecae  eo  tempore,  quo  molimina 
hacmorrhoidalia  proveniunt,  extenduntur;  quae  quidem 
si  decursum  absolverunt,  iterum  diminuuntur.  Homines, 
qui  diu  jam  liaemorrlioidibus  laborarunt,  saepe  dolori- 
bus, qui  in  organis  ad  systema  Venae  Portarum  perti- 
nentibus haerent,  vexantur;  tales  dc  doloribus  premen- 
tibus in  hepate,  liene,  in  regione  lumbali  ct  sacrali, 
ischuria  et  tenesmo  conqueruntur,  veteres  varices  hac- 
morrhoidalcs  intumescunt  et  tumores  fingunt  rubras  atque 
urentes;  quodsi  locum  tenent  altiorem,  ani  exploratio 
per  manum,  clysteris  ingestio  et  excrementorum  ejectio 
inaxime  est  dolorifica;  varices  propelluntur,  inflamman- 
tur, facillime  in  suppurationem  transeunt;  inde  absces- 
sus, ulcera,  fistulae,  induratianes  benignae  et  malignae 
oriuntur.  Nodi  illi  magis  magisque  amplificati  et  sphin- 
ctere constricti  permagnos  efficiunt  dolores;  interdum 

nimio  sanguinis  impetu  rumpuntur,  unde  haemorrhagiae 
non  raro  letliales  evadunt.  Haemorrhoides  coccae  si  in 

4 

feminis  existunt,  vaginae  pruritum  provocant,  coitum  dif- 
ficilem imo  dolorificum  reddunt,  graviditati  obstant  et 
partum  impediunt.  Inflammatio  harum  varicum , cum 
saepius  recrudescit,  vasorum  parietes  permutat  eosque 
cartilagini  simillimos  reddit;  sanguis,  quem  vasa  conti- 
nent, coagulatur.  Quod  causas  attinet,  quibus  gignuntur 
haemorrhoides  coecae,  parti m mechanicae,  ut  balanorum, 
clysmatum  acrium  abusus,  partim  dynamicae  sunt  accu- 
sandae. Si  ex  causis  prodiere  internis,  semper  criticae 
sunt  indolis  et,  quamvis  magnas  afferant  molestias,  nun- 
quam supprimendae. 

Haemorrhoides  et  qualitate  ct  loco  esse  possunt  ‘ 
incongruac. 

Qualitate  sunt  in  congruae,  si  ex  aucto  sangui- 
nis impetu  ad  intestinum  rectum  non  fluxus  oritur  hac- 
morrhoidalis,  sed  actio  glandularum  mucosarum  ibi  po- 
sitarum augetur.  Non  raro  fit,  ut  utrumque  haemor- 
rhoidum  genus  inter  se  alternet,  ut  nunc  haemorrhoides 
existant  fluentes,  nunc  mucosae.  Mucus  aut  glandulis 
supra  sphincterem  positis  secernitur,  quamobrem  tenes- 
mum movet,  aut  glandulis  anum  circumdantibus;  hic 
muci  fluxus  non  est  impeditus  et  tenesmus  deficit.  Ple- 
rumque muci  secretio  per  aliquot  dies  perdurat.  Quod 
qualitatem  muci  attinet,  admodum  variat,  modo  mitis 
est,  modo  acris.  Idem  valet  de  odore  singulari  ejusque 
colore , m„d„  viridi,  modo  magis  rubro.  Saepissime 
. emorrhoides  mucosae  in  hominibus  occurrunt  aetate 
jam  provectis,  cachecticis,  arthritide  et  rheumatismo  la- 
borantibus. Interdum  etiam  cum  hoc  hacmorrhoidum 

genere  inllamiuatio  conjungitur  intestini  recti  chronica, 
uiulc  abscessus,  ulcera,  fistulas,  induratiojies  o#iri  vitico- 
mus. Duplici  modo  haemorrhoides  mucosae-  sunt  iiuou  - 
gruae,  si  in  partibus  genitalibus  et  organis  uropoeticis 
existunt. 

Interdum  fit,  ut  sanguis  non  ex  ano,  sed  ex  aliis 
organis,  ex  gr.  e genis,  gingivis,  palato,  mammis  femi- 
neis, naribus,  auribus,  pulmonibus,  ventriculo,  renibus, 
vesica  urinaria,  utero  et  vagina  effundatur.  Tales  hae- 
morrhoides loco  dicuntur  incongruae.  j\.unc  jam  ab 
initio  tali  modo  anomala  manifestantur,  nunc  haemor- 
rhoides fluentes  sunt  praegressae;  sed  hic  quoque  di- 
versae animadvertuntur  rationes : vel  haemorrhoides  con- 
gruae et  incongruae  inter  se  alternant,  vel  incongruae 
congruas  sequuntur  suppressas;  illic  certo  potest  colligi, 
homines  talibus  hacmorrhoidibus  ab  initio  jam  incon- 
gruis  laborantes  singulari  indole,  quam  hereditate  a pa- 
rentibus acceperunt,  esse  praeditos.  In  utroque  casu 
simul  cum  fluxu  haemorrhoidali  incongruo  omnia  eva- 
nescunt molimina.  Alibi  alia  ratio  occurrit.  Indole  illa 
haemorrhoidali  statim  aliae  provocantur  affectiones,  ex. 
c.  congestiones  ad  organa  interna,  inflammationes,  prae- 
cipue autem  spasmi,  vel  colica  illa  liaemorrhoidalis  di- 
cta, quae  haec  prae  se  fert  symptomata.  Aegrotus  de  abdo- 
minis doloribus  vehementissimis  et  trahentibus  conque- 
ritur, anus  spasmo  est  conclusus,  simul  calor  internus 
auctus,  respiratio  valde  impedita  et  alvus  obstructa. 
Quae  omnia  si  bene  succedunt,  morbus  diarrhoea  decerni- 
tur cruenta.  IIoc  in  morbo  affectiones  spasticao  simul 
cum  sanguinis  congestionibus  sunt  conjunctae;  quam  oh 
rem  saepius  accidit,  ut  falis  colica  hacmorrhoidalis  in 

cntcritidem  veram  traiiseat.  Tale  autem  periculum  ne 
instet,  timendum  est,  si  haeinorrhoidibus  cruentis  subito 
suppressis  dolores  singulis  horis  augentur  et  integumenta 
abdominalia  ne  levissimum  quidem  tactum  terunt,  si  ab- 
domen tympani  instar  est  extensum  et  simul  tebris  ex- 
stat inflammatoria,  pulsu  duro  et  frequenti  sese  mani- 
festans. 

Saepius  occurrunt  affectiones  hacmorrhoidales  1 i e- 
nis.  Sanguine  boc  ad  orgauon  congesto,  ipsius  ambi- 
tus ita  augetur,  ut  digitis  perspicue  possit  distingui. 
Mox  autem  haec  intumescentia  aliis  quoque  signis  ma- 
nifestatur objcctivis,  nam  respiratio  est  impedita  et  tus- 
sis existit  sicca  et  brevis,  simul  dolores  lienis  sentiun- 
tur pungentes,  ciborum  assumtione  admodum  aucti;  ven- 
triculus intumescit  et  dolores  efficit,  aegroti  de  sensu 
quodam,  quasi  liquor  calidus  in  illuni  effundatur,  con- 
queruntur. Tum  magna  sequitur  vomendi  cupiditas  et 
denique  vomitu  materiae  ejiciuntur  nigrae. 

Rarius  haeinorrhoidibus  incongruis  afficiuntur  re- 
nes; quod  si  factum  est,  aegroti  dolores  prementes  in 
regione  lumbali,  plerumque  utriusque  lateris,  trahentes 
juxta  urethrum  decursum  accusant.  Urinae  secretio  est 
impedita  et  perturbatio  organorum  gastricorum  accedit. 
Quamquam  ciborum  appetitus  non  est  diminutus,  aegroti 
nihilominus  omnes  cibos  vomitu  ejiciunt.  Saepe  dolores 
magis  magisque  augentur,  abdomen  retrahitur,  omnia 
vomitu  redduntur,  urinae  secretio  suppressa  est;  repente 
magna  fuscae  urinae  copia,  quae,  si  refrigerata  est,  se- 
dimentum efficit  in  matula  sanguineum,  mittitur. 

Haemorrhoides  vesicales  et  fluxum  hacmorrhoida- 
lem  suppressum  sequuntur  et  passim  ejus  sunt  comites. 

Aegrotus  in  vesicae  cervice  vehementes  sentit  dolores 
contrahentes,  mictu  admodum  auctos.  Qui  quidem  cum 
magnum  assequuntur  vehementiae  gradum,  fieri  quoque 
potest,  ut  urina  prorsus  retineatur,  vel  certe  guttatim 
stillet  ; mox  dolores  ad  perinaeum  quoque  extenduntur. 
Priinum  urina  non  est  mutata,  tum  autem  colorem  ac- 
cipit fuscum;  nonnunquam  urinae  mucus  admodum  te- 

\ 

nax  est  admixtus.  Si  urethra  cathetere  exploratur,  mox 
impedimentum  vesicae  introitum  concludit,  quum  venae 
hoc  in  loco  valde  sint  extensae. 

Saepius  accidit,  ut  haemorrhoidibus  afficiatur  ut  e- 

> N 

rus.  Plerumque  feminae  hoc  malo  laborantes  aetate 
sunt  provectiores,  quibus  indoles  quaedam  inest  here- 
ditaria. Tum  organon  affectum  deprimitur,  venae  vagi- 
nales tumescunt  et  collum  uteri  ipsum  est  tumefactum. 
Certis  temporibus,  sed  nequaquam  cum  menstruatione 
convenientibus,  sanguis  nigri  immo  picei  effunditur  coloris. 

Interdum  fit,  ut  fluxus  haemorrhoidalis  non  intret, 
sanguis  ne  ad  rectum  quidem  intestinum  congeratur. 
Aegroti  tamen  magnam  regionis  epigastricae  oppressio- 
nem conqueruntur.  Quae  regio  si  manu  disquiritur, 
tumefacta  et  saepius  pulsans  invenitur.  Loco  isto  manu 
compresso  magna  oritur  anxietas,  ad  lipothymiam  usque 
evecta.  Habitus  plerumque  praesto  est  venosus.  Mox 
hydropicae  accedunt  affectiones,  praesertim  intumescen- 
tia oedematosa  extremitatum  inferiorum.  P assim  mala 
existunt  asthmatica.  Cadavere  secto  ostium  cordis  ve- 
nosum, nec  non  Venam  Cavam  adseendentem  dilatatam 
» v 
invenimus. 

Saepissime  haemorrhoides  incongruac  aggrediuntur 
pulmones.  Aegroti  querelas  edunt  de  pulmone  vel 

alterutro  vel  utroque  presso.  Pectus  , cum  digitis  per- 
cutitur, sonum  hic  vel  illic  praebet  hebetem  et  auribus 
respirationem  impeditam  perspicue  percipimus.  Huc  ac- 
cedit tussis,  faciei,  labiorum,  genarum  et  linguae  pallor. 
Morbus  si  longius  procedit,  haemorrhagiae  ex  pulmoni- 
bus oriuntur. 

Jam  supra  relatum  est,  vertiginem  scmper  adesse 
moliminibus  adhuc  durantibus.  Sedpassim  re  vera  ma- 
jor sanguinis  copia  ad  cerebrum  congeritur.  Tum 
caput  maxime  est  oppressum  et  gravissimum,  choroidea 
nimio  sanguine  impleta  caerulea,  per  sclerotfcam,  vasis 
varicosis  obsitam,  transparet.  Visus  valde  est  deprava- 
tus et  non  raro  inde  Amblyopia  amaurotica  originem 
ducit.  Nonnunquam  vertigo  ita  augetur,  ut  aegroti  apo- 
plexia affecti  sibi  videantur.  Aures  tinniunt,  susurrant, 
auditus  est  difficilis.  Omnia  haec  symptomata  modo 
crescunt,  modo  decrescunt,  plurimum  aestate,  alvi  ob- 
structione et  usu  ciborum  quorundam  augentur. 

Si  sanguinis  copia  solito  major  ad  medullam  spi- 
nalem congeritur,  rigor  in  cervice,  dorso  et  extremita- 
tibus superioribus  animadvertitur,  deglutitio  est  impe- 
dita. Simul  dolores  pectus  comprimentes,  ad  dyspnoeam 
et  affectiones  asthmaticas  usque  aucti,  percipiuntur. 

Exstat  valetudo  quaedam  minus  commoda,  quae  si 
haemorrhoides  apparent,  tollitur,  e contrario  autem,  si 
non  existunt  vel  si  exstitere  et  subito  evanuere,  in  mor- 
hum  permutantur  malignum.  Tales  haemorrhoides  vo- 
cantur suppressae.  Periculum  tamen  exstat  multo 
majUS,  Sl  haemorrhoides  fluentes  repente  supprimuntur; 
tum  enim  secundum  St  ahii  i sententiam  externae 
dolores  renales,  lumbaginem,1  mictum  cruentum,  extre- 

nutatum  inferiorum  paralysin , internae  cardialgiam, 
alvi  obstructionem,  colicam,  physcyniam  hepatis  ct  lie- 
nis, vomitum  cruentum,  morbos  cordis  ct  maniam  exci- 
tant. Quaecunquc  aegrotum  vehementer  perturbant, 
fluxum  haemorrhoidalem  subito  possunt  intercipere,  prae- 
cipue animi  affectus  deprimentes,  curae,  anxietas,  timor, 
pavor,  tum  refrigeratio  ani,  pedum  et  alvi,  deinde  om- 
nia, quae  solitam  vitae  rationem  offendunt,  venaesectio 
inepta,  emetica,  remedia  admodum  roborantia  ct  adstrin- 
gentia. 

Jam  verba  nonnulla  sunt  facienda  de  haemorrhoidi- 

/ 

bus  obstructis.  Fluxus  haemorrhoidalis  variis  causis 
potest  obstrui,  seu  diminui,  partim,  quod  necessitas,  ta- 

limodo  aliquam  sanguinis  partem  ex  corpore  deriyandi, 

✓ 

est  sublata,  partim  quod  aegrofus  jamjam  provectior  est 
aetate,  cumque  vires,  talem  crisin  perficiendi , deficiunt, 
partim,  quod  alter  adhuc  in  corpore  pracsfo  est  morbus. 
Sed  omnia  exempla  nunc  allata  non  ad  haemorrhoides 
obstructas  sunt  referenda,  quod  nihil  anomali  inest. 
Aliter  res  se  habef,  si  sensim  sensimque  haemorrhoides 
fluentes  evanescunt  carumque  locum  aliae  occupant  af- 
fectiones, ex.  gr.  hysteria,  vomitus  cruentus,  vitia  cordis. 

t 

rheumatismus.  Maxime  corpus  admodum  calefactum, 
animi  affectus,  irritamenta  gastrica,  arthritis,  dyscrasia 
syphilitica,  medicamenta  adstringentia , cibi  calefacientes 
conferunt,  ut  fluxus  haemorrhoidalis  magis  magisque 
cedat. 

Haemorrhoides  dividuntur  in  internas  et  exter- 
nas. Alii  eas  vocant  externas,  quae  citra  sphincterem, 
internas,  quae  ultra  hunc  musculum  inveniuntur,  alii  ex 
arteriis,  quae  sanguinem  ad  locum  affectum  mittunt,  di- 

visionis  principium  petunt,  casque  appellant  externas, 
quae  ex  arteria  liaemorrhoiclali  externa,  internas,  quae 
ex  art.  hacm.  int.  originem  ducunt.  Quam  quidem' di- 
' isionem  non  multum  valere,  jam  ex  anatomica  sequitur 
structura.  Stahl  ejusque  asseclae  non  ex  arteriis,  sed 
ex  \ enis  haemorrhoidalibus  dividendi  principium  sumunt. 
Haemorrhoides  externas  vulgo  comitantur  dolores  lum- 
bales et  crurales,  extremitates  inferiores  torpore  hebe- 
scunt; his  suppressis  haemorrhagiae,  arthritis  et  crurum 
paralysis  provocantur.  Haemorrhoides  internae,  ad 
venam  liacmorrhoidalem  internam  pertinentes,  magis 
affectiones  gignunt  organorum  abdominalium,  ex.  gr.  Jiy- 
steriam , hypochondriam,  flatulentiam,  colicam,  cardial- 
giam,  quod  vena  jam  dicta  sanguinem  mittit  ad  Venam 
Portarum;  hacmorrhoidibus  internis  perturbatis  et  sup- 
pressis morbi  hepatis  et  lienis  chronici,  vomitus  cruen- 
tus, hydrops  provocantur. 


Haemorrhoides,  cum  vel  caussis  extenqs  vel  inter- 
nis gignuntur,  vocantur  acquisitae  et  oppositae  sunt 
congenitis  s.  hereditariis;  salutares  nominan- 
tur, si  vel  morbos  malignos  tollunt,  vel  impediunt,  quo- 
minus hominem  alius  morbus  multo  pejor  aggrediatur; 
vel  simplices  sunt  vel  compositae,  i.  e.  aliis  mor- 
Ilis  conjunctae.  Si  dolorificae  fiunt,  digestionem  et 
somnum  perturbant,  inimo,  si  per  longius  tempus  durant, 
febrem  hecticam  inducunt;  dolores  autem  oriuntur  hic, 
cum  vasa  recti  sanguifera  nimis  sunt  impleta,  illic,  cum 
hanc  partem  simul  vel  rheumatismus  vel  arthritis  afficit, 
Vel,  CUm  €xc°riationes,  ulcera,  fistulae,  indurationes  ad- 
sunt. Vehementissimi  facillime  oriuntur  dolores,  unde 
haemorrhoides  furentes  dictae,  si  varix  aliquis  sphin- 

ctere  constrictus  inflammatur.  Interdum  externi  vari- 
ces simul  cum  partibus  circumjectis  in  inflammat  ion  em 
transeunt,  tum  tumores  ex  rubro  caerulei,  maxime  dolo- 
rifici , medicis  furunculi  haemorrhoidales  dicti, 
oriuntur,  qui  facillime  in  inflammationem  et  gangraenam 
transeuntes  ulcera  relinquunt  fistulosa.  Non  raro  hae- 
morrboidibus  affecti  inflammatione  crysipelatosa  prae- 
putii, scroti,  labiorum  pudendorum  laborant;  fere  seinper 
adsunt  frequentes  penis  erectiones  et  pollutiones.  Pru< 
ritu  vehementissimo  perinaei,  etiam  ad  scrotum  et  crura 
usque  extenso,  modo  crescente,  modo  decrescente,  in 
lecto  auteiu  admodum  aucto,  tales  homines  non  minus 
cruciantur.  Saepe  cutis  loci  affecti  colore  fusco  tincta, 
largum  fundit  et  singularem  sudorem,  haemorrhoidaleni 
dictum;  quo  quidem  sensim  sensimque  viscidiore  facto 
cutis  subjecta  desquamatur. 

AETIOLOGIA. 

Jam  ex  anatomica  structura  venarum  ad  \ citam 
Portarum  sanguinem  mittentium  patet,  totum  hoc  sy- 
stema ad  plethoram  venosam  admodum  esse  propensum; 
nam  omnes  valvulis,  quae  sanguinis  motum  adjuvant, 
carent.  IIuc  accedit  singularis  Venae  Portarum  stru- 
ctura, quae  in  hepate  arteriae  instar  extenditur,  deinde 
valde  eximia  venae  haemorrhoidalis  internae,  quae  san- 
guinem ex  ano  ad  Venam  Portarum  ducit,  longitudo, 
denique  defectus  musculorum  adjacentium  sanguinem 
propellentium.  Quae  quidem  si  accuratius  pensitantur, 
facillimum  est  intellectu,  sanguinis  motum  quam  maxime 
esse  retardatum,  unde  fit,  ut  carbogenium  sanguinis  au- 
geatur et  plethora  vel  tantum  abdominalis,  vel  universa- 

lis  adducatur.  Haec  sanguinis  ad  venositatein  propen- 
sitas  adhuc  augetur,  si  forte  hepatis  vel  lienis  structura 
sit  mutata,  vel  vasa  sanguifera  abdominalia  sint  relaxata. 
His  omnibus  autem  intestinum  rectum  maxime  affici, 
statim  elucet,  nam  fere  semper,  sub  quaque  corporis 
conditione  legitima,  infimum  organorum  gastricorum  te- 
net locum;  praeterea  semper  impletae  vesicae  urinariae 
excrementis  supra  positis  et  sphincteri  constringenti  est 
obnoxium.  Itaque  non  est,  quod  miremur , si  in  arte- 
riis quoque  sanguinis  motus  retardetur,  si  irritatae  ma- 
jorem sanguinis  copiam  adducant;  qui  quidem  vel  in 

telam  cellulosam  adjacentem  exsudetur,  vel  vasorum 
sanguiferorum  parietes  dilatet,  vel  prorsus  dirumpat,  ne- 
cesse  est.  Sed  in  universum  prae  omnibus  nimia  san- 
guinis abdominalis  venositas,  in  valido  quoque  corpore 
admodum  valida,  est  accusanda;  haec  ratio  maxime  ef- 
ficit, ut  venae  praeter  normam  crescant,  praecipue  in 
intestino  recto,  unde  varicositates.  Maxime  autem  talis 
indoles  ad  plethoram  venosam  propensa  in  hominibus, 
quorum  parentes  arthritide  vel  affectionibus  hypochon- 
driacis laborarunt,  occurrit.  Karissime  jam  in  pueris 
exstant  haemorrhoides,  et  si  adsunt,  maxime  causa  here- 
ditaria est  accusanda.  Sed  nihilominus  etiam  in  pueris 
pio\  ocantur  haemorrhoides  abusu  drasticorum  purgan- 
tium, clysmatum  acrium  et  balanorum,  quibus  omnibus 
facillime  perversa  vasorum  sanguiferorum  gignitur  actio. 
Plerumque  demum  aetate  virili  in  lucem  prodeunt,  ubi 
jam  in  universum  major  sanguinis  venositas  invenitur, 
praecipue  autem  in  organis  gastricis.  Haemorrhoides 
si  jam  in  adolescentia  existunt,  vel  organorum  genita- 
lium functiones  nimis  esse  excitatas,  vel  tales  homines 


vitae  ratione  nimis  irritante  esse  usos  probant.  Sexus 
virilis  magis  fluentibus  afficitur  haemorrhoidibus , femi- 
neus coccis;  nam  hic  vasa  sunt  laxiora,  tum  feminae 
plerumque  vitam  degunt  sedentariam,  denique  graviditas 
et  partus  saepissime  causam  praebent  efficientem.  Men- 
struatio si  in  feminis  cessavit,  non  raro  fit,  ut  haemor- 
rhoidibus afficiantur  fluentibus.  Omnes  homines  malo 
hysterico  vel  hypochondriaco  laborantes,  temperamenti 
melancholici  vel  atrabilaris  admodum  propensi  sunt 

hunc  ad  morbum.  Quae  quidem  indoles  in  morbum 
verum  potest  converti  omnibus  rebus , quae  majorem 
sanguinis  ad  anum  confluxum  efficiunt;  sed  talis  auctus 
sanguinis  ad  intestinum  rectum  motus  etiam  sine  ulla 
singulari  indole,  si  per  tempus  longum  durat,  morbum 
provocare  potest  hacmorrhoidalem. 

Inter  causas  primarias  hae  sunt  numerandae : cibi 
et  potus  nimis  debilitantes  et  irritantes,  medicamentorum, 
theae  , cofleae,  vini  et  spirituosorum , aromatum,  allii, 
purgantium  drasticorum,  ex.  gr.  Ilellebori , Aloes  etc., 
cercvisiac  humulo  lupulo  abundantis  abusus,  tum  omnia 
quae  intestinum  irritant  et  sanguinis  fluxum  hanc  ad 
partem  augent,  praecipue  continuus  clysmatum  acrium 
abusus,  alvi  obstructio  diuturna,  corpora  intestino  in- 
farcta, nuclei  prunorum  et  cerasorum  deglutiti,  prola- 
psus ani  saepius  repetitus,  charta  ad  anum  perpurgan- 
dum adhibita,  quae  acria  continet  et  caustica,  flagrantia, 
onania,  coitus  frequentissimus,  diarrhoea  diuturna,  dy- 
senteria, inflammatio  intestini  recti  chronica  et  indura- 
tiones;  idem  valet  de  inflammatione  chronica  et  indu- 
ratione  prostatae,  uteri  et  vaginae.  Denique  causae 
mechanicae,  quae  liberum  sanguinis  motum  impediunt, 


vita  sedentaria,  si  simul  abdomen  comprimitur,  quam  ob 
rem  sutores  et  sartores  saepissime  hoc  morbo  alliciun- 
tur, status  erectus  diuturnus,  uti  typographorum,  gravi- 
ditates frequentiores,  partus  difficiles  et  vestimenta  ni- 
mis arcta  demum  sunt  nominanda. 

PROGNOSIS. 

Multis  hominibus,  in  quibus  functio  organorum  ga- 
stricorum est  laesa , haemorrhoides  plerumque  sunt  sa- 
lutares; nain  simul  cum  fluxu  hacmorrhoidali  plcthora  ve- 
nosa in  menses  vel  annos  tollitur.  Nihilominus  haemor- 
rhoides nunquam  sunt  adjuvandae,  quum  magnas  secuni 
Ierant  molestias.  Nam  mox  oriuntur  haemorrhagiae,  quo 
facto  necesse  est,  natura  sanguinem  amissum  restituat; 
quae  quidem  non  solum  priorem  sanguinis  quantitatem 
restituit,  sed  etiam  majorem  gignit  copiam.  Tali  modo 
sanguinis  impetus  tantummodo  augetur,  alii  provocantur 
morbi,  structura  intestini  recti  laeditur  et  degeneratur,  et 
ut  brevibus  comprehendam,  status  antea  melior  in  pe- 
jorem vertitur;  idem  ergo  valet  de  prognosi.  Haemor- 
rhoides ex  causa  mechanica  ortae  semper  sunt  noxiae; 
quae  ex  indole  quadam  hereditaria  provenere,  magis 
sunt  salutares,  nam  homines  affectos  ab  aliis  morbis  ma- 
lignis, a vomitu  cruento,  gastrodynia,  arthritide,  morbis 
hepatis  et  lienis  chronicis  tuentur.  Cum  haemorrhoides 
jam  aetate  puerili  in  lucem  prodiere,  semper,  aegrotum 
constitutionis  admodum  debilis  esse,  probant;  cum  in 
feminis  gravidis  exislunt,  abortus  est  timendus,  praeser- 
tim si  valde  sunt  dolorificae.  Haemorrhoides  nimis  co- 
piosae ili  ico  possunt  aegrotum  necare,  vel  certe  valetu- 
dinem prorsus  labelactare  et  leucophlegmasiam , hydro 

pem  et  febrem  hecticam  gignere,  Non  minus  periculo- 
sae sunt  haemorrhoides  incongruac  et  periculum  eo  ma- 
jus est  habendum,  quo  gravioris  momenti  organon,  quod 
provinciam,  sanguinem  hacmorrhoidalcm  e corpore  expel- 
lendi, suscepit. 

CURATIO. 

Haemorrhoides  quidem  maximas  secum  ferunt  mo- 
lestias, quae  ut  tollantur  , aegrotus  semper  vehementer 
exoptat;  plerumque  autem  nulla  salus  est  speranda;  nam 
si  singularis  quaedam  exstat  indoles  hereditaria,  hae- 
morrhoides unicum  sunt  naturae  refugium,  unicum  re- 
medium, tales  homines  ab  aliis  morbis  multo  pejoribus 
tuendi.  Quam  maxime  respicienda  sunt  haec  Celsi  di- 
cta: «atque  in  quibusdam  parum  tuto  supprimitur;  qui 
» sanguinis  profluvio  imbecilliores  non  fiunt,  habent  enim 
«purgationem  hanc,  non  morbum.  Ideoque  curati  qui- 
»dem,  cum  sanguis  exitum  non  haberet,  inclinata  in  prae- 
cordia ac  viscera  materia,  subitis  ac  gravissimis  cor- 
» repti  sunt  morbis.»  Hic  haemorrhoides  nunquam  sunt 
tollendae,  sed  tantummodo  coercendae,  temperandae  et 
ita  ducendae,  ut  ordinem  quendam  servent.  Tali  cura- 
tione quamvis  molestiae  non  prorsus  possint  auferri, 
certe  tamen  status  ille  morbo  admodum  consimilis  faci- 
lius ut  perferatur,  efficitur.  Tum  praecipue  ncccssc  est, 
aegroti  in  aere  modice  calido  vitam  degant,  omnem  re- 
frigerationem cautissime  vitent,  jam  sub  vesperam  cubi- 
tum eant  et  primis  diei  horis,  luce  adhuc  dubia,  lectum 
relinquant,  nunquam  alvi  obstructionem,  ne  per  unum 
quidem  diem  patiantur,  omnem  nimiam  virium  exerci- 
tationem et  quemque  animi  affectum  vehementem  fugiant. 

Yilae  ratio  simplicissima  esse  debet  et  aegroto  cibis  tan- 
tummodo facile  digerendis  est  utendum ; omnia,  quae  fla- 
tus movent  et  irritant,  noxam  afferunt.  Vestimenta  nimis 
arcta  sunt  deponenda,  quum  sanguinis  motum  impediant. 
Sed  altera  parte  non  minus  est  noxium , si  alvi  obstru- 
ctio purgantibus  tollitur  drasticis.  Quae  quidem  prae- 
cepta accuratissime  semper  ab  aegroto  respiciantur,  ma- 
ximopere  eo  tempore,  quo  molimina  haemorrlioidalia  in- 
trant, necesse  est.  Aegroti  si  juvenes  sunt,  si  sanguine 
abundant  et  lorti  gaudent  constitutione,  antiphlogistice 
sunt  curandi.  Cibis  fruantur  tenuibus,  quotidie  magnam 
aquae  copiam  bibant,  neccsse  est.  Passim  maxime  ju- 
vabit, venaescctionem  instituisse.  Alibi  autem  in  vitae 
actionem  nimis  irritatam  incidimus.  Hic  alia  methodus 
est  adhibenda.  Excrementorum  ejectio  medicamentis 
alvum  leniter  ducentibus  est  adjuvanda , simul  autem 
Valerianae,  Millefolii  praeparata  sunt  in  usum  vocanda. 
Sed  omnium  creberrime  status  occurrit  torpidus  in  or- 
ganis gastricis  et  plethora  venosa  inde  exorta.  Ilaec 
prae  omnibus  est  respicienda  et  frequenti  motu  sub  dio, 
abdominis  frictionibus,  cibis  eupeptis,  quotidiano  magnae 
aquae  quantitatis  haustu,  clysmatibus  refrigerantibus, 
balneis  calidis,  medicamentis  alvum  leniter  purgantibus, 
praecipue  Crem.  Tart.,  Tart.  tart.  et  extractis  illis,  quae 
amarum  quoddam  simul  cum  mucilagine  continent,  ex. 
gr.  Graminis,  Taraxaci,  Saponariae,  Chelidonii,  Millefo- 
lii etc.  tollenda.  Qua  quidem  sublata,  multum  prodest, 
ad  remedia  tonica  et  roborantia  transire.  Hic  praeci- 
pue possunt  adhiberi:  vinum  rubrum,  potus  frigidus,  clys- 
mata  frigida  et  abdominis  lotiones  frigidae.  Curatio 

finienda  est  fortioribus  remediis  roborantibus,  Cinnae  et 
ferri  praeparatis. 

Nunc  paucis  verbis  usus  lactis  ct  pomorum  est  com- 
memorandus. Medici  quum  sententiam  foverent,  vitae 
rationem  hominum  haemorrhoidibus  laborantium  simpli- 
cissimam esse  debere,  factum  est,  ut  aegrotorum  victum 
praecipue  in  lac  redigerent  et  pomum.  Quod  lac  atti- 
net, plerumque  hoc  in  morbo  est  rejiciendum,  partim, 
quod  difficile  est  digestu,  partim,  quod  acida  gignit  in 
ventriculo.  Multo  utilior  usus  est  pomorum,  praecipue 
autem  eorum,  quae  magnam  sacchari  mucilaginosi  co- 
piam continent.  Omnium  primum  locum  tenent  uvae. 

Sed  hac  quoque  non  ad  quemque  casum  respondent. 
Rej  iciendac  sunt,  si  aegroti  debiles  et  decrepiti  suift, 
eorumque  systema  nervosum  abdominale  perspicua  irri- 
tationis prae  se  fert  signa,  ex  contrario  maximum  prae- 
bebunt commodum,  si  aegroti  sanguine  abundant. 

Quum  mos  ita  ferat,  ut  medicus  talibus  aegrotis 
opulentioribus  aquas  proponat  soterias,  plerumque  eae 
eliguntur,  quae  salibus  alvum  leniter  ducunt.  Sed  hic 
maxime  juvabit,  accuratissime  et  inter  singulos  casus  et 
inter  aquas  soterias  distinxisse.  Fontes  Mattiaci  et  ( a- 
rolini  iis  praecipue  erunt  utilissimi,  quorum  morbus  ex 
nimia  irritatione  est  ortus;  aptiores  sunt  fontes  Itissin- 
genses,  si  aegroti  degebant  vitam  vel  luxuriosam,  vel 
sedentariam.  Ubi  autem  status  adest  magis  ad  nervo- 
sum proclivus,  locum  tenent  A mesis  et  Gastuna.  Mor- 
hus  si  longius  jam  decurrit,  si  status  ille  nervosus  aquis 
his  dictis  non  prorsus  est  sublatus,  aquae  quoque  mar- 
tiales  possunt  adhiberi,  quae  maximum  praebent  com- 
modum, si  forte  haemorrhagiae  antecesserint  valde  de- 

hilitantes.  Tali  in  cas«  Pyrmojitimn , Bockletum  et 
Briickenavia  possunt  laudari.  Etiam  aquae  sulfuratae, 
si  herpes  exstat  haemorrhoidalis,  sunt  commendandae. 
a)  Curatio  moliminum  haemorrhoidalium. 

Quamquam  causa  moliminum  haemorrhoidalium  tc«- 
tnm  ex  aucto  sanguinis  ad  intestinum  rectum  impetu  est 
petenda  et  omnes  molestiae  simul  cum  fluxu  hacmor- 
rhoidali  evanescunt,  nihilominus  non  semper  medici  est, 
hunc  fluxum  adjuvare.  Ex  contrario  semper  cavendum 
est,  ne  intret,  praecipue  si  talis  fluxus  nondum  afluit; 
nam  facillime  inde  fit,  ut  semper  semperque  redeat. 
Aliter  res  se  habet,  si  molimina  hacmorrhoidalia  gra- 
viores gignunt  affectiones  et  hac  ex  re  periculum  immi- 
net; tum  fluxus  est  adjuvandus  remediis  infra  comme- 

* 

morandis.  Itaque,  si  talia  non  sunt  respicienda,  tantum 
sanguinis  congestio  ad  anum  temperanda  est.  Aegrotus 
quieti  se  tradat,  omnem  cibum  et  potum  irritantem,  ob- 
stipantem  et  flatulentum  vitet  et  quotidie  sufficientem 
aquae  quantitatem  bibat,  ncccssc  est.  Molimina  si  exi- 
stunt  vehementiora,  si  abdomen  et  intestini  recti  ostium 
dolent,  si  aegrotus  sanguine  abundat,  pulsus  durus  est 
et  plenus,  prae  omnibus  venaesectio  in  pede  est  insti- 
tuenda, hirudines  ad  anum  applicandae,  alvus  Crcm.  tar- 
tari,  Tart.  tart. , Sal.  anglic.,  ducenda.  Status  si  magis 
ad  spasticum  vergit,  aptissima  sunt  balnea  calida,  fo- 
mentationes abdominis  et  clysmata  spasmos  moderantia, 
ex.  gr.  ex  Herb.  Valerianae,  Flor.  Chamomillae,  Herba 
Millefolii  parata. 

b)  Curatio  haemorrlioidum  Jluentium . 

Quod  ad  quaestionem  attinet,  utrum  fluxus  haemor- 
rhoidalis facile  curetur,  necne,  prae  omnibus  morbi  fons 

est  respiciendus.  Si  indoles  exstat  liaemorrhoidalis,  ae- 
grotus fere  nunquam  radicitus  sanatur;  si  ex  rebus  no- 
xiis localibus,  ut  obstructione  frequenti,  clysmatibus  acri- 
bus, vita  sedentaria,  graviditate  frequeutiori,  haemorrhoi- 
des provenere,  curatio  multo  est  facilior  et  nulla  detri- 
menta sunt  timenda.  Haemorrhoides  regulares  et  ad 
sanguinis  quantitatem  adaptatae  criticae  sunt  habendae 
et  nil  postulant,  nisi  attentionem  singulis  paroxysmis 
impendendam,  ne  supprimantur  vel  modum  excedant. 
Aegrotus  aerem  nimis  calidum  et  nimis  frigidum  vitet, 
quamque  refrigerationem  cautissime  prohibeat,  vitam  de- 
gat simplicem,  pomis  et  prunis  aqua  coctis  fruatur, 
potus  calefacientes,  animi  affectus  et  excitantes  et  depri- 
mentes, quamque  nimiam  virium  exercitationem  a se  ar- 
ceat, necesse  est.  Quaeque  ad  alvi  obstructionem  pro- 
pensio medicamentis  alvum  leniter  ducentibus,  01.  Ri- 
cini, Crem.  Tartari,  Tari,  tartarisato,  est  tollenda.  Pas- 
sim  propter  nimium  sanguinis  profluvium  timendum  est, 
ne  aegrotus,  qui  pallet,  frigescit,  qui  anima  linquitur, 
cui  aures  sonant  oculiquc  micant,  animam  simul  cum 
sanguine  effundat.  T.alis  fluxus,  nisi  illico  aegrotos  ne- 
cat, facile  tamen,  si  per  longum  tempus  durat,  vel  sae- 
pius repetitur,  alia  provocat  mala;  nam  serius  ocius  ae- 
groti in  hydropem,  vel  febrem  hccticam  incidunt.  Ilie 
quovis  modo  fluxus  sanguinis  est  coercendus.  Sed  sem- 
per  tali  in  casu  medicum  maxima  prudentia  uti  oportet, 
praesertim  si  morbus  ex  diathesi  quadam  provenit.  Multo 
audacius  medicus  aggredi  potest  morbum  , neque  here- 
ditarium, neque  criticum,  neque  inveteratum,  sed  recen- 
tem et  causis  noxiis  localibus  ortum. 

In  fluxu  haemorrhoidali  coercendo  prae  omnibus 
respiciendum  est,  quamnam  prae  se  Ierat  speciem.  Cum 
c statu  inflammatorio  originem  ducit  et  aegrotus 
fortis  est  constitutionis,  sanguine  abundat,  maxima  animi 
tranquillitas  et  corporis  quies  est  commendanda,  eum 
in  strato  cubare  oportet;  interne  vulgaria  remedia  anti- 
phlogistica  sunt  adhibenda,  Cremor  tartari  cum  Nitro. 
Utrum  vcnaesectio  instituenda  sit,  necne,  pulsus  doce- 
bit. Alia  cxistit  ratio,  si  status  occurrit  erethicus, 
pulsus  parvus  invenitur  et  duriusculus,  tum  parvae  Ipe- 
cacuanhae  doscs  in  usum  sunt  vocandae;  si  magnus  po- 
tuum appetitus,  aestus  subitaneus  et  pulsus  est  excita- 
tus, tum  parvae  naphtharum  doses  cum  Opio  optime  ad- 
hibentur, simul  extremitates  sunt  perfricandae,  sina- 
pismi ad  pedes  applicandi,  inunctiones  antispasmodicac 
et  balnea  calida  instituenda.  Denique  si  status  exstat 
torpidus,  medicamina  adstringentia,  ex.  gr.  Alumen, 
Kino,  Katcchu,  Tormentilla,  Bistorta,  Ratanhia;  omnium 
adstringentium  longe  fortissimum  est  Vitriolum  Martis, 
sed  quum  mox  allectiones  efficiat  dyspepticas,  semper  cum 
aromatico  quodam  conjungendum  est,  Passim  morbum 
ex  materiis  ventriculo  vel  tubo  intestinali  infarctis  or- 
tum invenimus;  tum  medicamenta  leniter  alvum  ducen- 
tia locum  tenent,  passim  ex  suppressa  cutis  functione, 
tum  haec  Antimonialibus , Camphora,  Spiritu  Mindereri 
est  restituenda.  Si  sanguinis  profluvium  est  maximum 
et  fieri  non  potest,  quin  medicamentis  coerceatur  inter- 
nis et  periculum  inde  imminet,  ad  remedia  localia  con- 
fugiendum est.  Tum  cataplasmata  vel  ex  aqua  frigida 
mera  vel  ex  Tormentillae,  Bistortae,  Gallarum  turcica- 
rum decocto  refrigerato,  cui  alumen  vel  Vitriolum  mar- 

tis  additum  est,  parata,  vel  injectiones  vini  rubri,  vel 
clysmata,  vel  balnea  (‘rigida  sunt  adhibenda.  P.  Frank 
linamenta  spiritu  vini  imbuta  ano  imponenda  commen- 
dat. Sed  omnia  haec  remedia  tantum  adhibenda  sunt, 
si  status  exstat  torpidus;  cautissime  iis  est  utendum  in 
statu  ercthico.  Hic  praecipue  laudandae  sunt  injectio- 
nes ex  Gummi  Mimosae,  vel  Ichthvocolla  paratae;  quae 
omnia  si  nullum  afferunt  commodum,  tantummodo  ex 
vasis  vel  linamentis  compressis  vel  ligatis  salus  est  pe- 
tenda. Quod  quidem  ita  perficitur.  Linamentorum  pe- 
nicillus,  filo  affixus,  vel  aluminis  solutione,  vel  spiritu 
vini  tenuato  tinctus,  quam  altissime  in  intestinum  re- 
ctum ingeritur  et  reliqua  recti  pars  linamentis  eodem 
modo  praeparatis  impletur;  vel  linamenta  crucis  instar 
posita,  in  media  parte  colligata,  albumine  vel  aluminis 
solutione  uncta  in  rectum  immittuntur.  Si  haec  lina- 
menta ingesta  profluvium  non  coercent,  tantummodo  li- 
gatura vasorum  restat.  Cum  his  remediis  sanguinis 
fluxus  est  prohibitus,  causae  noxiae,  ne  haemorrhagia 
fiat  recidiva,  sunt  removendae.  Maxime  medico  est  cir- 
cumspiciendum, num  vitia  adsint  hepatis  vel  lienis.  Si 
haemorrhagiae  fons  ex  sanguinis  abundantia  est  derivan- 
dus, ambulando  sub  divo  aegrotum  corpus  exercere,  ci- 
bis frui  tenuibus,  magnam  quotidie  aquae  quantitatem 
bibere  oportet.  Quaeque  alvi  obstructio  vulgaribus  me- 
dicamentis illico  tollenda  est.  Aegrotus  si  irritabilis  est 
constitutionis,  permagnum  inter  curationem  secundariam 
«ommodum  praebebit  usus  Millefolii  et  Asac  foetidae. 
Ubi  sanguinis  profluvium  ex  laxitate  organorum  gastri- 
corum provenit,  maxime  laudanda  sunt  \eronica,  Pim- 
pinclla,  folia  Rosarum,  serum  lactis  aluminatum,  balnea 

marina,  clysmata  sensim  sensimque  frigidiora  lacta.  Ad- 
stringentia  caute  sunt  adhibenda,  quod  facile  inde  alia 
oriuntur  mala  multo  pejora.  Alibi  multum  prodest  usus 
lactis  asinini  et  seri.  Interdum  haemorrhagiae  ex  va- 
ricibus  oriuntur,  quarum  curatio  infra  tractabitur.  Hu- 
cusque tantum  de  fluxu  nimio  diximus;  alia  adhuc  de 
fluxu  parco  proferemus.  Cum  fotus  paroxysmus  hac- 
morrhoidalis  praeteriit  et  fluxus  sanguinis  cessavit,  me- 
dicus caute  periculum  potest  facere,  totam  indolem  hae- 
morrhoidalem  prorsus  delendi  et  morbo  medendi.  Ra- 
rissime talis  conatus  bene  succedit,  praesertim  si  aegro- 
tus jam  ex  longo  tempore  haemorrhoidibus  affectus,  de- 
bilis est  constitutionis  et  morbis  chronicis  organorum 
gastricorum  laborat.  Hic  fere  nil  nisi  vita  bene  instituta, 
ne  haemorrhoides  perturbentur,  salutem  potest  afferre. 
Aegrotus  quamque  refrigerationem  cautissime  a se  ar- 
ceat, nunquam  in  sellis  calidis  et  pulvinaribus,  sed  in 
sellis  ligneis  vel  ex  arundine  textis  sedeat,  necesse  est. 
Praecipue  iis,  qui  fluxu  laborant  nimio,  sellae  ligneae, 
ut  vasa  sanguifera  comprimantur,  commendandae  sunt, 
c.  Curatio  haemorrhoidam  coecarum. 

Plurimum  hic  valet  vitae  ratio  morbo  praesenti 
adaptata ; cibi  eupepti , potus  calorem  temperans  et  re- 
media alvum  leniter  ducentia,  sedesque  antea  duras 
emollientia,  quod  quidem  maxime  inter  molimina  valet 
haemorrhoidalia,  ubi  varices  intumescunt,  sunt  praebenda, 
ex.  gr.  Cremor  Tartari,  01.  Ricini,  Flores  sulphuris, 
simul  clysmata  mucilaginosa  ex  decocto  Althaeae  parata. 
Hominibus,  quorum  ani  pars  exterior  nodulis  illis  hae- 
morrhoidalibus  est  obsita,  utilissimus  est  usus  sellae 
ligneae  et  perpurgatio  loci  affecti  ope  spongiae  aqua 

tepida  madefactae  saepius  repetita.  Prae  omnibus  au- 
tem in  curandis  his  nodulis  causa  admodum  variabilis 
est  respicienda.  Modo  causa  petenda  est  ex  plethora 

vel  universali  vel  abdominali,  modo  tales  nodos  in  fe- 

| 

minis  sanguine  abundantibus  ortos  videmus,  vel  annis 
climactericis,  vel  si  illa  ex  causa  menstruatio  subito  est 
suppressa.  Hic  vcnacsectio  in  pede  est  instituenda  et 
hirudines  ad  anum  applicandae,  illic,  si  nodi  ex  motu 
sanguinis  admodum  retardato  provenere,  medicamenta 
alvum  ducentia,  amara  et  roborantia,  Millefolium,  China, 
ferrum,  sunt  praebenda.  Emetica  hic  fere  prorsus  sunt 
omittenda,  praecipue  si  fluxus  adhuc  perdurat;  qui 
quidem  si  cessavit  et  ructus  biliosi  adhuc  exstant,  eme- 
tica multum  possunt  prodesse,  nam  eo,  quod  organa 
commovent  gastrica,  sanguinis  motum  adjuvant.  Causa, 
quae  haemorrhoides  coecas  effecit,  sublata  et  nodulis 
propter  nimiam  venarum  laxitatem  durantibus,  medica- 
menta localia  et  adstringentia  et  roborantia  in  usum 
sunt  vocanda.  A nonnullis  praecipue  frigida  commen- 
dantur clysmata,  primum  semel  per  diem,  quatuordecim 
diebus  elapsis  ter  per  diem  repetita.  Ab  initio  talia 
clysmata  tepidiora  esse  debent  et  sensim  sensimque  fri- 
gus potest  augeri.  Haec  clysmata  aegrotus  per  longius 
temporis  spatium  retineat  necesse  est.  Hic  quoque  pos- 
sunt commemorari  insessus  frigidi  et  ani  fomentationes 
frigidae.  Si  status  adest  torpidus,  cataplasmata  frigida 
ex  solutione  aluminis  vel  Vitrioli  Martis,  ex  decocto 
Cort.  Quercus,  Gall.  turcicarum,  Distortae,  Tormen tiliae, 
vel  mero,  vel  alumine  commixto,  sunt  adhibenda.  Om- 
nia haec  medicamenta  localia  prorsus  sunt  rejicienda,  si 
hacmorrhoidos  coecae  criticae  sunt  naturae  et  ex  ple- 

thora  abdominali  venosa  provenere,  si  aegroti  vergunt 
ad  apoplexiam,  vel  vomitum  cruentum. 

Haemorrhoides  coecae  interdum  giguunt  dolores, 
qui  ex  diversis  causis  possunt  oriri.  Hic  dolorum  fons 
in  actione  vasorum  gastricorum  nimis  erethica  cernitur, 
quo  sanguinis  impetus  ad  anum  augetur  et  vasorum  pa- 
rietes ultra  modum  extenduntur;  tum  alvus  remediis  jam 
pluries  dictis  leniter  est  ducenda,  vapores  tepidi,  cata- 
plasmata emollientia  in  usu  sunt;  illic  ex  affectionibus 
rheumaticis  et  arthriticis  originem  ducunt,  tum  maxime 
valent  hydrargyri  praeparata.  Si  ex  nodulis  protrusis 
et  sphinctere  constrictis  oriuntur  dolores,  illico  sunt  illi 
reponendi.  Qui  quidem  ut  possint  reponi,  aegrotus  in 
ventrem  decumbat,  necesse  est.  Repositio  ipsa  lacinia 
perficitur  lintea  albumine  vel  Ol.  Lini  inuncta.  Si  va- 
rices occurrunt  inflammati,  venaesectio  pro  inflamma- 
tionis gradu  et  aegroti  constitutione  in  brachio  est  in- 
stituenda, hirudines  ad  anum  applicandae;  interne  me- 
dicamina antiphlogistica  danda.  Lodcm  modo  vitae  ra- 
tio est  mutanda.  Inflammatione  sublata,  multum  juvat 
tertio  vel  quarto  quoque  die  emeticum  dedisse  et  die- 
bus, ut  ita  dicam,  intercalaribus  Calomelana  cum  Opio 
vel  Lxtc.  Hyoscyami.  Simul,  ne  sanguinis  motus  im- 
pediatur, aegroti  aut  in  stragulo  cubent  aut  in  conona 
sedeant,  necesse  est,  ne  varices  comprimantur  coque 
dolores  augeantur.  </ostructio  ferenda  non  est,  sed  ex 
contrario  sedes  sunt  adjuvandae.  Clysmata  hic  fere  nun- 
quam locum  suum  tenent,  adhibita  vero  ex  mitissimis 
rebus,  ex.  gr.  lacte,  01.  Amygdalarum,  01.  Lini,  constare, 
oportet.  Aegrotus,  si  ventris  onus  ponat,  aut  ita  in  la- 
sano sedere  debet,  ut  pedes  altius  sint  positi,  aut  sine 

ullo  adjumento  ventrem  exoneret,  necesse  est.  Quo 

quidem  peracto,  anus  non  charta  est  perpurgandus,  sed 
spongia  molli.  Simul  respiciendum  est,  utrum  anus  in- 
flammatus sit,  necne  et  quemnam  gradum  assecuta  sit 

inflammatio.  Si  magna  est  et  omnia  suppurationis  in- 
trantis signa  adsunt,  remedia  tepida  et  emollientia  adhi- 
beantur, clysmata  ex  lacte,  decocto  polentae  avenaceae 
oleo  commixto,  ex  decoct.  Flor.  Sambuci,  cui  Extr.  Hyo- 
scyami est  additum,  parata.  Inflammatio  si  torpida  est, 
remedia  postulat  magis  excitantia,  fomentationes  vinosas 
et  spirituosas,  clysmata  frigida.  Passim  eo  dolores 

oriuntur,  quod  singuli  nodi  intumescunt  et  propter  ni- 
mium parietum  densationem  inflammantur.  Optime  no- 
dulos illos  findes  et  ut  sanguinis  fluxus  coerceatur,  aqua 

frigida  elues.  Tunicae  varicis  si  admodum  sunt  durae 
et  densae,  totus  saccus  cultro  est  auferendus.  Interdum 
fit,  ut  plures  sacci  in  suppurationem  transeant  5 tum  sup- 
puratio cataplasmatibus  tepidis  est  adjuvanda  et  absces- 
sus suo  tempore  aperiundus;  quod  quidem  si  omittitur, 
facillime  ani  fistulae  gignuntur.  Passim  ex  haemorrhoi- 
dibus  coccis  sanguinis  copia  permagna  effunditur;  tum 
eadem  curandi  methodus,  jam  contra  haemorrhoides  fluen- 
tes laudata,  est  adhibenda.  Quae  quidem  si  nil  valet, 
varices  sanguinem  mittentes  sunt  removendi.  Modo 

tales  varices  infra  sphincterem  sunt  positi  et  perspi- 

cui,  modo  supra  hunc  musculum  oculos  latent.  Hae- 
morrhoides coecae  saepe  magnitudinem  modum  longo 
excedentem  assequuntur;  tum  sedibus  protruduntur,  lae- 
duntur et  timendum  est,  ne  indurentur  vel  dirrumpan- 
tur  et  haemorrhagias  efficiant.  Hic  unica  salus  ex  va- 
ricum exstirpatione  est  petenda;  si  critici  esstitere*  ea 


cautio  est  adhibenda,  na  omne*  pimul,  sed  sisiguli  sen- 
sim sonsimquc  exstirpentur.  Tres  methodi  tales  varices 
exstirpandi,  sunt  laudandae;  vel  ferro  candenti,  vel  li- 
gatura, vel  cultro  possunt  removeri.  Ex  veterum  scri- 
ptis patet,  hos  ipsos  saepissime  ferro  candenti  esse  usos,  ad 
tales  saccos  haemorrhoidales  tollendos  (xaittv  <5« 

/uLtctv  Eoicrixi  axcnjcrrov  tw  ai,uo{j(JOt.<5wv} ; imuiO  singulare  ex- 
stabat instrumentum , quo  haec  operatio  perficiebatur, 
ad^io^oVSoxadcmj^  dictum.  Ligaturam,  quam  maxime 
commendarunt  Bell,  Bichat,  Hovvship,  incisuram 
Abernethy,  II e f , K i r b y , Dupuytrcn.  Inter  om- 
nes primum  tenet  locum  culter;  nam  ex  ferri  candentis 
et  ligaturae  usu  vchementissimas  affectiones,  dolores, 
inflammationem  venarum,  colicam  aliaque  provenire  mala 
experientia  docuit.  Operatio  cultro  facillime  est  perfi- 
cienda, si  varices  ad  anum  sunt  positi;  si  altiorem  te- 
nent locum,  ab  aegroto  deprimantur,  ncccsse  est.  Va- 
rices rnagni  et  duri  cultro  findantur  et  singulae  pa- 
rietum partes  forfice  abscindantur;  parvi  varices  statim 
prorsus  cultro  removentur.  Prae  omnibus  haemorrhagia 
est  timenda;  quae  si  intrat,  clysmata  frigida,  injectiones 
aquae  vulnerariae  Thedenii  sunt  adhibendae;  cum  haec 
remedia  sunt  irrita,  rectum  linamentis  est  implendum. 
Sed  passim  accidit,  ut  omnia  frustra  adhibeantur;  ae- 
grotus singularem  sentit  in  abdomine  calorem,  vires 
collabuntur  et  mox  vita  perit. 

(1)  Curatio  haemorrhoidum  mucosarum. 

Haemorrhoides  mucosae  non  tam  periculosae  sunt, 
quam  fluentes  et  coecac,  et  in  universum  aegroto  mi- 
nores afferunt  molestias,  utroque  haemorrhoidum  genere 
jam  dicto.  Si  indoles  exstat  haemorrhoidalis , criticae 

sunt  et  hanc  oh  rem  nunquam  supprimendae.  Quum 
haemorrhoides  mucosae  plerumque  ex  statu  atonico  pro- 
ficiscantur, praecipue  medicamenta  adbtringentia  et  ro- 
borantia, Millefolium,  Trifolium  fibrinum  , Lichen  islan- 
dicus,  Simaruba,  Quassia,  China  et  ferrum  sunt  adhi- 
benda. Simul  maxime  est  necessarium . ut  morbi  hae- 
rtiorrhbidibus  mitfcosis  conjuncti,  e.  c.  arthritis^  rheuma- 
tismus ctc.  rcspiciantur.  Si  tantum  ex  atonia  vasorum 
recti  locali  provenere,  clvsmata  adstringentia,  hancce 
vasorum  laxitatem  auferentia,  sunt  applicanda. 

e)  Curatio  haemorrhoidum  suppressarum. 

Subitanea  quaeque  fluxus  haemorrboidalis  suppres- 
sio plerumque  ex  causa  noxia  proficiscitur  exferna, 
prafecipue  refrigeratio  pedum,  ani,  abdominis,  'pavor  et 
ira,  ardor  ventriculi  et  cibo  et  potu  irritante  effectus, 
nimiae  corporis  exercitationes  sunt  accusandae.  Tales 
haemorrhoidum  suppressiones  fere  semper  mala  admo- 
duin  periculosa  sequi,  non  est,  quod  commemorem.  Ilie 
statim  auxilium  est  ferendum,  nisi  aegroti  celerrime  pe- 
reant. Quum  primo  tales  affectiones  magis  inflammato- 
ria^, tum  spasticae  sint  naturae,  ab  initio  methodus  an- 
tipblogistica,  deinde  autem  antispasmodica  est  adhibenda. 
Sanguinis  copia  sufficiente  detracto  antispasmodica  sunt 
indicata;  alvus  ducenda  est  01.  Amygdalarum,  Ol.  Ri- 
cini' et  clysmatibus  antispasmodicis.  Simul  abdomen 
fomentis  emollientibus  est  obtegendum  ct  unguentis 
spasmos  placantibus  perfricandum.  Interne  multum  pro- 
derunt Ipccacuanhae  doses  parvae,  extract.  Hyoscyami  et 
Opium.  Praeterea  omnibus  nervis  medico  est  eniten- 
dum ct  in  co  laborandum,  ut  fluxus  suppressus  restitua- 
tur. Quam  ob  rem  hirudines  hd  anum  sunt  apponendae  et 


cucurbitulae  ad  regionem  sacram  applicandae,  clysinata 
calida  simul  cum  insessibuS  calidis  adhibenda.  His  re- 
mediis, si  illico  adhibentur,  plerumque  fit,  ut  fluxus  re- 
stituatur et  affectiones  graves  tollantur.  Quae  quidem 
omnia  si  nil  proficiunt,  si  haemorrhoides  suppressae  ad 
fluxum  non  rediguntur,  praecipue  causa  est  respicienda. 
f)  Curalio  haemorrhoidum  obstructarum. 

Quum  complures  noxarum,  quae  haemorrhoides  ob- 
struunt, difficillimae  sint  remotu,  non  minus  difficile  est, 
haemorrhoides  restituere;  pessimum  autem  est.  si  hae- 
morrhoides obstructas  mox  magna  sequuntur  mala.  Idem 
valet  de  fluxu  haemorrhoidali,  si  jam  diu  erat  obstipa- 
tus;  nam,  quamvis  hic  sit  restitutus,  nihilominus  passitn 
morbus  inde  profectus  remanet  et  omni  curandi  methodo 
tenaciter  resistit.  Si  casus  occurrit  reccntior  et  aegro- 
tus non  nunquam  molimina  haemorrhoidalia  sentit*  hae- 
morrhoides facilius  possunt  ad  statum  pristinum  redigi, 
quod  eo  magis  est  exoptandum,  quo  periculosior  novus 
est  morbus.  Prae  omnibus  hunc  in  finem  vitae  ratio 
optime  est  instituenda;  ut  quaeque  refrigeratio  arceatur, 
medicamenta  adsfringentia  seponantur,  sordes  gastricae 
removeantur  et  dvscrasia  jam  vigens  tollatur,  curandum 
est.  Tum  bene  observari  debet,  qualis  constitutio  sit 
aegroti.  Si  fortis  est  naturae  et  sanguine  abundat,  si 
plethora  venosa  abdominali  laborat,  vcnaesectio  in  pedo 
instituatur,  hirudines  ad  anum  applicentur,  interne  Orem. 
Tartari  et  remedia  vegetabilia  calorem  temperantia  ad- 
hibeantur, neccssc  est.  Cum  aegrotus  magis  erethicae 
est  naturae  et  ad  spasmos  abdominales  admodum  pro- 
pensus, interne  Valeriana,  Castoreum,  Asa  foetida,  ex- 
terne clysmata  antispasmodica  et  balnea  calida  locum  te- 
nent; sin  atonia  exstat,  medicamina  adstringentia  et  ro- 
borantia, Millefolium,  Quassia,  China,  ferrum  sunt  indi- 
cata. Quae  quidem  omnia  si  bene  succedunt,  tali  cu- 
randi methodo,  singulis  casibus  adaptata,  molimina  hae- 
morrhoidalia restituuntur  et  ut  adjuventur,  lavacra,  in- 
sessas, et  extremitatum  inferiorum  frictiones  sunt  adhi- 
bendae; praeterea  aegrotum  quotidie  corpus  ambulando 
sub  dio  exercere,  opus  est.  Eqbitatio  hic  praecipue  pot- 
est commendari.  Plerumque  tamen  in  atonicis  homini- 
bus molimina  illa  haemorrhoidalia  nimis  sunt  exigua  et 
nullum  sanguinis  profluvium  efficiunt,  nisi  remediis  me- 
dicus vitatur  irritantibus  et  sanguinis  ad  rectum  defluxum 
augentibus;  quae  quidem  vulgo  dicuntur  pellentia  et 

magnam  in  curandis  haemorrhoidibu*  obstructi*  assccuia 
sunt  celebritatem.  Sed  eandem  ob  causam  lactum  est, 
ut  saepe  his  remediis  perperam  uterentur  medici.  Non 
solum  non  prosunt  haec  medicamenta,  sed  etiam  noxam 
afferunt,  si  aegroti  vel  fortis,  vel  erethicac  sunt  naturae 
et  ad  spasmos  admodum  propensi;  non  minus  temera- 
rium est,  si  contra  eas  adhibentur  haemorrhoides  obstru- 
ctas , quae  per  ullum  evanuere  morbum,  talia  medica- 
menta non  ferentem.  Ergo  eorum  usus  unice  tum  est 
commendandus,  cum  causa  remota  haemorrheidtim  ob- 
structarum est  sublata , hae  tamen  propter  atoniam  tra- 
ctus intestinalis  non  redeunt.  Nunquam  haec  medica- 
menta adhibere  licet,  si  hominibus  aetate  jam  provectis 
haemorrhoides  lluentes  non  redeunt. 

Remediis  pellentibus  haec  praecipue  sunt  adnume- 
randa:  Crocus,  Aloe,  Myrrha,  Colocynthides,  Helleborus, 
Ferrum,  I5orax,  tum  nonnulla  composita,  ut  pilulae  Bal- 
samicae  Hoffuianni  etc.  Effectus  horum  medicamento- 
rum corporis  exercitationibus  quotidianis,  usu  aquarum 
acidum  carhonicum  continentium  et  vini  burgundici  et 
cauipanici,  lavacris,  frictionibus  extremitatum  inferiorum 
abdominis,  cucurbitulis  internae  crurum  faciei  appositis, 
clysmatibus  irritantibus,  balanis  ex  beta  rubra,  cepis, 
raphanis  paratis  et  ante  applicationem  in  bilem  bovi- 
nam  immersis,  potest  adjuvari.  Molimina  haemorrhoi- 
dalia  si  jam  fortiora  sunt  facta,  priorem  gradum  adi- 
piscuntur veiiacsectione  in  pede  facta  et  hirudinibus  ad 
anum  applicatis.  In  universum  curatio  haemorrhoidum 
obstructarum  melius  succedit  tempore  aestivo.  Nihil- 
ominus passim  accidit,  ut  nullo  tempore,  nullaque  cu- 
randi methodo  (luxus  haemorrhoidalis  restituatur  in  in- 
tegrum, sed  ejus  locum  occupent  congestiones  vel  ad 
hoc  vel  ad  illud  organon,  vel  orgasmus  universalis.  Quod 
si  factum  est,  methodus  antiphlogistica,  ne  aegrotus  de- 
trimentum capiat,  est  adhibenda. 

gj  Curatio  haemorrhoidum  incongruarum. 

Quod  prognosin  attinet,  in  universum  certe  dubia 
est  dicenda;  nam,  partim  facillime  talis  fluxus  incongruus 
on^nein  modum  longe  excedit,  partim  efficit,  ut  organi 
affecti  structura  mutetur,  partim  ex  eo  potest  colligi, 
corpus  quam  maxime  esse  laesum;  qui  quidem  status, 
si  in  hominibus  jam  aetate  provectioribus  exisfit,  ple- 
rumque prodromus  est  apoplexiae  lethalis.  Curatio  hae- 
morrhoidum incongruarum  difficillima  est,  nam  ut  ipsas 

cautissimo  medicus  aggrediatur  , postulant.  Prae  omni- 
bus illa  remedia  prorsus  sunt  seponenda,  quae  haemor- 
rhoides magis  perturbant;  huc  numerandae  sunt  venae- 
sectiones  intempestivae  et  emetica  saepius  repetita.  Sed 
altera  ex  parte  admodum  est  monendum,  ne  sanguinis 
profluvium  incaute  supprimatur.  Iloc  fieri  tantummodo 
potest,  si  fluxus  haemorrhoidalis  Qpngruus  rediit,  vel  si 
incongruus  tantam  sanguinis  copiam  effundit,  ut,  cum 
per  longius  temporis  spatium  durent,  de  aegroti  vita 
actum  sit.  Curationis  caput  in  eo  est,  ut  fluxus  regu- 
laris restituatur.  Hic  iisdem  regulis  obsequendum  est, 
quae  jam  supra  in  curandis'  haemonhoidibus  suppressis 
praescriptae  sunt;  praeterea  autem  ratio  organi,  quod 
munus  sanguinem  haemorrlioidalem  secernendi  suscepit, 
respicienda  est.  Tum  altera  quoque  exstat  indicatio, 
orgauon  affectum  a quaque  noxa  tuendi.  Omnia  sunt 
removenda,  quae  orgauon  irritant  et  tali  modo  conge 
stionem  sanguinis  augent;  deinde  congestio  ipsa,  si  ni- 
miam assecuta  est  intensitatem,  venaesectione  et  hiru- 
dinibus ad  locum  affectum  applicatis  tollenda  atque  irri- 
tabilitas organi  morbo  correpti  narcoticis  est  hebetanda. 
Denique  nonnulla  verba  sunt  facienda  de  vesica  urina- 
ria haemorrhoidibus  incongruis  affecta.  Quum  plerum- 
que sanguinis  missio  sit  impedita,  vesica  dilatatur,  immo 
inflammatur.  Catheter  tempestive  ingestus,  balnea  ca- 
lida et  fomentationes  talem  exitum  possunt  prohibere. 

Lichen  haemorrhoidalis  et  aegroto  et  medico  ma- 
gnam affert  sollicitudinem.  Mundities  prae  omnibus  est 
commendanda;  vestimenta  saepius  sunt  commutanda,  re- 
gio pudendi  non  calefiat  et  perinaeum  saepius  spongia 
mundetur,  ncccsse  est.  Molestiae  si  magis  magisque 
crescunt,  usum  plumbi,  Mercurii  sublimati  corrosivi  ne- 
cessarium reddunt.  Indurationes,  ulcera,  fistulae  secun- 
dum praecepta  chirurgiae  sunt  curandae. 


VITA. 

Ego  Carotus  Reinholdus  Heydloff,  fidei  erangelicae 
addictus,  die  M.  Julii  quinto  anni  millesimi  octingentesimi  decimi 
quinti  Leucolimnae  Thuringorum  natus  sum  patre  Joannc  Hen- 
fico,  redituum  praefecto,  matre  Friderica  Augusta,  e gente 
Cileissberg,  quos  carissimos  parentes  adhuc  salros  veneror. 

Primis  literarum  elementis  imbutu*  imn  » Clar.  Abel,  «acri  rerbi 
ministro.  Anno  MDCCCX XVIII.  petii  scholam  Portensem,  quam 
Beat.  Ilgen,  Beat,  I.ange  et  Cei.  Kirchner  rectoribus  floren- 
tem per  quinque  annos  frequentavi.  Anno  IMDCCCXXXI11.  me 
contuli  atl  gymnasium  Nordliu sanum,  quod  Cei.  Schirlitz  direc- 
tore floret.  Maturitatis  testimonio  ^nstructus  A.  3IDCCCXXXIV. 
ab  111.  Pernice,  t.  t.  prorectore,  et  Beat.  Dzondi,  t.  t.  Ord. 
Med.  Decano,  ciribus  academicis  Halensibus  adscriptus  sum.  Per 
annum  his  interfui  lectionibus:  111.  Gerlach  de  logice;  111. 
Schweigger  de  physice;  111.  a Schlechtendal  de  botanice ; 
111,  Germar  de  mineralogia  ; Beat.  S c h w e ige  r - S e i d e 1 de 
chemia;  Clar.  Mos  er  de  osteologia  ; IU.  d’ AI  lon  de  anatomia 
et  arte  cadavera  rite  secandi;  111.  Kaemtz  de  physice. 

Anno  MDCCCXXXV.  me  contuli  Bonnam  , ibique  ab  111. 
Naecke,  t.  t.  rectore,  et  III.  Bischoff,  t.  t.  ord.  med.  dec.,  in 
numerum  civium  academicorum  receptus  sum.  Ibidem  hosce  vi- 
ros audi  vi  disserentes : 111.  Bischoff  de  encyclopaedia  ; 111.  Goljd- 
fuss  de  zoologia;  Beat.  Nees  ab  Esenbeck  «le  botanice  phar- 
maceutica; 111.  Win  dischmann  de  physiologia;  11 1 . Nasse  et 
111.  Niumann  de  palhologia  et  therapia  et  generali  et  speciali; 
111.  Bischoff  de  clieuUa;  111.  Hiillmaun  de  historia  medii 
aevi;  111.  Loebell  de  historia  recenliori  ; 111.  a Schlegel  de 
historia  Romana;  111.  van  Calker  de  psychologia. 

A.  MDCCCXXXYrI.  petii  hanc  almam  Fridericam  Guilelmam 
et  ab  111.  Heffter,  t*  t.  rectore  magnifico,  et  111.  Wagner,  t.  t. 
ord.  med.  decano  spectabili,  civibus  academicis  adscriptus,  ex  illo 
tempore  Ius  interfui  lectionibus:  111,  Milscherlicli  de  che- 

mia et  organica  et  anorganica,  111.  Buscli  de  arte  obstetricia. 
Exercitationibus  interfui  clinicis  et  medicis  et  chirurgicis  et  ol>  • 
stetriciis  et  ophlhalinialricis  III.  et  Cei.  virorum,  Beat.  Bartels, 
W.olff,  Barez,  Rust,  <le  Graefe,  Jiingken,  Busch. 

Quadriennio  studiorum  ahsoluto,  tentaminibus  tam  philosophico 
quam  medico  et  examine  rigoroso  superatis,  dissertatione  et  the- 
sibus rite  defensis,  spero  fore,  ut  summi  in  medicina  et  chirurgia 
mihi  tribuantur  honores. 


T H E S E 

1.  Syphilis  localis  non  exstat. 

2.  Cutis  pulmo. 

3.  Respiratio  non  unicus  caloris  fons. 

4.  Ovum  avium  a£ri  est  pervium. 

5.  Ex  crystallisalione,  qualis  compositio  sit  corporis,  eolligi  pote*t. 


